ส่องหุ้นโรงพยาบาลกำไร Q1 โดดเด่น โบรกฯชู BDMS-EKH Top Pick กลุ่ม
ส่องหุ้นโรงพยาบาลกำไร Q1 โดดเด่น โบรกฯชู BDMS-EKH Top Pick กลุ่ม
24 เม.ย. 2561

บล.ฟินันเซีย ไซรัส ระบุในบทวิเคราะห์วันนี้(24 เม.ย.61) ว่า คาดกำไรไตรมาส 1/61 กลุ่มการแพทย์โดดเด่น คาดกำไรปกติ ไตรมาส1/61 ของทั้งกลุ่ม +12.1% Q-Q, +17.6% เทียบช่วงเดียวกันของปีก่อนอยู่ที่ 4.07 พันลบ. จากการบริโภคในประเทศที่ฟื้นและจำนวนโรคระบาดที่มากกว่าปีก่อนอย่างมีนัยยะ
โดยคาดว่าการเติบโตจะมาจากทุกกลุ่มลูกค้าทั้งผู้ป่วยไทย รวมถึงผู้ป่วยต่างประเทศที่เติบโตตามจำนวนนักท่องเที่ยว ขณะที่ฝั่งประกันสังคมยังได้อานิสงส์ต่อเนื่องจากการปรับเพิ่มการจ่ายเงินตั้งแต่กลางปีก่อน เรายังคงมุมมองเชิงบวกต่อภาพกำไรปกติทั้งปี61 ที่คาดว่าจะเติบโตเร่งตัวขึ้นเป็น +12.5% เทียบช่วงเดียวกันของปีก่อนหลังจากที่โตเพียง +2.6% เทียบช่วงเดียวกันของปีก่อนในปีที่ผ่านมา ยังคงน้ำหนักการลงทุน Overweight โดยเลือก Top Pick เป็น BDMS และ EKH